पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनाकाल में पहली बार शादियों पर पूरी तरह से प्रतिबंध लगा दिया है। 9 मई के बाद प्रशासन की ओर से शादी की कोई अनुमति जारी नहीं की जाएगी। इसके बावजूद अगर शादी समारोह आयोजित होता है तो उस मामले में धारा 144 और महामारी अधिनियम के तहत कार्रवाई की जाएगी।
बुधवार को जिला आपदा प्रबंधन समिति की बैठक में यह निर्णय इसलिए ही लिया गया कि गांवों में होने वाली शादियों के दौरान तय शर्तों का पालन नहीं हो पा रहा है। प्रशासन की ओर से इस शर्त पर शादी की अनुमति दी जा रही थी कि उसमें वर-वधु सहित 10 लोग ही मौजूद रहेंगे। यह आदेश शहरों में तो लागू हो रहा था लेकिन गांव में इसकी धज्जियां उड़ रही थीं। इसलिए फैसला किया गया है कि अब शादियां ही नहीं होंगी। इस बैठक में प्रदेश के पंचायत एवं ग्रामीण विकास मंत्री महेंद्र सिसौदिया सहित नागरिक समूह के कई व्यक्ति ऑनलाइन मौजूद रहे।
लॉकडाउन भी 12 दिन बढ़ाया : इसके साथ ही यह फैसला भी लिया गया कि लॉकडाउन को 12 दिन और बढ़ा दिया जाए। यानि अब 17 मई की शाम 6 बजे तक तमाम वे पाबंदियां लागू रहेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn